《古冈八景选四 其四 江门晚渡》
明代·何龙祯

白沙芳迹重徘徊，试上先生旧钓台。嘉会楼前花拂路，小庐山外月如杯。

使臣去后半荒草，鸟鹊啼时惊落梅。晚棹欲归归未忍，莫教稚子频相催。

作者简介：何龙祯，字卜熙，号胜虚。新会人。明神宗万历四十一年（一六一三）进士。初授镇江府儒学教授，转学正。寻转工部虞衡清吏司员外郎，出守赣州、凤翔两府知府，累升云南按察司副使兵巡洱海道，寻升太仆寺少卿。清顾嗣协《冈州遗稿》卷五有传。